রোববার বাংলাদেশের ক্রিকেটের একটি লাকি দিনও বটে। সকাল থেকেই উত্তেজনায় ফুটছে দু’দেশের ক্রিকেটপ্রেমীরা। ফাইনালে জয়ের মুকুট শেষ পর্যন্ত কার মাথায় উঠবে এই নিয়ে চলছে পক্ষে-বিপক্ষে যুক্তিতর্ক। যদিও পরিসংখ্যান বিচারে ভারত অনেক এগিয়ে এ নিয়ে সন্দেহের অবকাশ যেমন নেই, তেমনি বাংলাদেশ যে এখন পরিণত দল তা ক্রিকেটবোদ্ধারা ইতোমধ্যেই মানতে বাধ্য হয়েছেন। আর পরিসখ্যান যে সবসময় সঠিক ভবিষ্যদ্বাণী করে না তা কিন্তু চলতি এশিয়া কাপেই প্রমাণিত। সেক্ষেত্রে দলটা যেই হোক না কেন এ নিয়ে টাইগারদের তেমনটা মাথাব্যথা নেই।